4 priedas
NUSTATOMI KVALIFIKACINIAI REIKALAVIMAI TIEKĖJAMS

	Eil. Nr.
	Kvalifikaciniai reikalavimai
	Atitikties patvirtinimui pirkimo laimėtojo teikiami dokumentai ir informacija

	1.
	Tiekėjas turi bent vieną specialistą, kurį paskirs vadovauti Paslaugų teikimui (Paslaugų teikimo vadovą), kurio patirtis ne mažesnė kaip 1 metų Paslaugų teikimo srityje.
	Perkančiajai organizacijai išrinkus galimą laimėtoją, tik jo yra prašoma pateikti tiekėjo siūlomų specialistų sąrašą.
Paslaugų vadovo kvalifikacijai įrodyti pateikiama: gyvenimo aprašymas, nurodant vadovo patirtį teikiant Paslaugas (paslaugų pavadinimas, aprašymas, teikimo laikotarpis).
Pateikiamos tinkamai patvirtintos skaitmeninės dokumentų kopijos.

	2.
	Tiekėjas turi bent 1 (vieną) motoriniu pjūklu dirbantį darbininką, turintį pjūklininko pažymėjimą. (jeigu tiekėjas ketina Paslaugų teikimui naudoti mechanizmus
	Motoriniais pjūklais dirbančio darbininko (pjūklininko) kvalifikacijai įrodyti tiekėjas pateikia pjūklininko galiojantį pažymėjimą.
Pateikiamos tinkamai patvirtintos skaitmeninės dokumentų kopijos.

	3.
	Tiekėjas turi bent vieną specialistą, kurį paskirs vadovauti Paslaugų teikimui aukštyje, turintį aukštalipio vadovo pažymėjimą, kurio patirtis ne mažesnė kaip 1 metų Paslaugų teikimo srityje.
	Pateikiama aukštalipio vadovo galiojantis pažymėjimas.
Pateikiamos tinkamai patvirtintos skaitmeninės dokumentų kopijos.

	4.
	Tiekėjas turi bent vieną specialistą, turintį arboristo (medžių genėtojo) pažymėjimą. 
	Pateikiama arboristo (medžių genėtojo) galiojantis pažymėjimas.
Pateikiamos tinkamai patvirtintos skaitmeninės dokumentų kopijos.

	5.
	Tiekėjas turi bent vieną specialistą turintį miško ruošos darbų vadovo pažymėjimą.
	Pateikiama miško ruošos darbų vadovo galiojantis pažymėjimas.
Pateikiamos tinkamai patvirtintos skaitmeninės dokumentų kopijos.

	6.
	Tiekėjas turi ne mažiau kaip 2 (du) aukštalipius.
	Pateikiami galiojantys aukštalipių pažymėjimai.
Pateikiamos tinkamai patvirtintos skaitmeninės dokumentų kopijos.

	7.
	Įmonės veikla turi būti apdrausta civiline atsakomybe.
	Pateikiamas draudimo polisas.
Pateikiamos tinkamai patvirtintos skaitmeninės dokumentų kopijos.

	8.
	Tiekėjas per pastaruosius 3 metus (jei veiklą vykdo mažiau kaip 3 metus nuo įsisteigimo pradžios) Paslaugų yra atlikęs ne mažiau kaip 0,3 pasiūlymo vertės.
	Pateikiamos sąskaitos faktūros, atliktų Paslaugų aktai , užsakovo atsiliepimai ar kiti dokumentai, įrodantys tiekėjo atitiktį šiam kvalifikacijos reikalavimui.
Pateikiamos tinkamai patvirtintos skaitmeninės dokumentų kopijos.

	9.
	Tiekėjas laikosi aplinkosauginių reikalavimų
	Pateikiama pasirašyta deklaracija (7 priedas) dėl Aplinkosauginių reikalavimų (atliekų rūšiavimo, darbo metu susidarančių pavojingų medžiagų surinkimo ir perdavimo pavojingas medžiagas tvarkančiai įmonei) laikymosi arba pateikiamas LST EN ISO 14001 Aplinkos apsaugos vadybos standartas ar kitą lygiavertį aplinkos apsaugos vadybos atitinkantį standartą.


* Pastaba: 1) tiekėjas gali siūlyti tą patį specialistą į 1. , 3. , 5. , 6. punktuose nurodytas pareigas, jeigu specialistas atitinka toms pozicijoms keliamus reikalavimus.
2) tiekėjas gali siūlyti tą patį specialistą į 2. , 4. punktuose nurodytas pareigas, jeigu specialistas atitinka toms pozicijoms keliamus reikalavimus.

      3.2. Perkančioji organizacija Tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad Tiekėjas įtrauktas į Nepatikimų Tiekėjų sąrašą dėl esminio ankstesnės sutarties pažeidimo, dėl kurio per pastaruosius 3 metus buvo nutraukta pirkimo sutartis. Perkančioji organizacija duomenis tikrina Viešųjų pirkimų tarnybos skelbiamame Nepatikimų Tiekėjų sąraše paskutinę pasiūlymų pateikimo termino dieną (tikrina pasiūlymo pateikimo dienos duomenis), nurodytą skelbime apie pirkimą.
[bookmark: _GoBack]        3.3. Perkančioji organizacija nereikalauja kokybės vadybos sistemos ir (arba) aplinkos apsaugos vadybos sistemos standartų taikymo.
3.4. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju tiekėjai privalo įrodyti perkančiajai organizacijai, kad vykdant pirkimo sutartį tie ištekliai jiems bus prieinami. Tam įrodyti tiekėjas turi pateikti sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Tiekėjas gali remtis tik tokiais ūkio subjekto pajėgumais, kuriais jis gali disponuoti sutarties vykdymo metu.
	3.5. Savo pasiūlyme tiekėjas turi nurodyti, kokius subtiekėjus/subteikėjus / subrangovus jis ketina pasitelkti, jei pasitelks. 

